АҞӘА, ажь 15 – Sputnik. Аԥсны Аҳәынҭқарратә шәарҭадаратә маҵзура аусзуҩ Едуард Нерсесиан аҵыхәтәантәи имҩахь днаскьаргоит Арҵаҩы иҩны аҟны. Алахьеиқәратә усмҩаԥгатә иалагоит асааҭ 11:00 рзы. Иацы аҵыхәтәантәи имҩахь днаскьаргеит Урыстәыла ФСБ аҳәаахьчаратә усбарҭа аусзуҩ Андреи Удальцов.
Нерсесиани Удальцови ҭахеит рмаҵуратә уалԥшьақәа шынарыгӡоз, Гал ацәгьоуцәа раанкылара иазкыз аоперациа амҩаԥгараан, ажьырныҳәа 12 рзы.